N á v r h  
VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č. ... 
z .......... 2004

 k 

Návrhu na vysporiadanie pohľadávky Slovenskej republiky voči Indickej republike

Číslo materiálu:       .............. /2004 
Predkladateľ:           podpredseda vlády a minister financií SR

V l á d a

A.	schvaľuje

A.1.	predložený Návrh na vysporiadanie pohľadávky Slovenskej republiky voči Indickej republike

B.	súhlasí

B.1. s realizáciou vysporiadania zvyšnej časti pohľadávky Slovenskej republiky voči Indickej republike po splatnosti v celkovej výške istiny 14 782 583,38 INR a príslušných úrokov k 30. 6. 2004 spoločnosťou DF International Consulting, s.r.o. Praha za nasledovných podmienok:
-	celková výška pohľadávky: 	14 782 583,38 INR istina a príslušné  úroky, ktoré k nej budú vypočítané k     30. 6. 2004 
-	výška inkasa: 	67 % v USD z celkovej výšky pohľadávky prepočítanej z SKK na USD (kurz 1 clear. INR = 0,80 SKK) v deň podpisu Mandátnej zmluvy
-	spôsob a termín úhrady inkasa: 	úhrada celého inkasa na účet Ministerstva financií Slovenskej republiky do siedmich dní po podpísaní Mandátnej zmluvy ktorá bude z depozitu Národnej banky Slovenska vydaná žiadateľovi až po pripísaní úhrady na účet v dohodnutej výške

B.2.	s neuplatnením článku 5, ods. 5 „Zásad vlády pre postupy pri správe a vysporiadaní pohľadávok Slovenskej republiky v zahraničí“, schválených uznesením vlády Slovenskej republiky č. 519 zo dňa 6. júla 2000 pri realizácii vysporiadania zvyšnej časti pohľadávok Slovenskej republiky voči Indickej republike vzhľadom na to, že Ministerstvo financií obdržalo iba jednu ponuku, ktorá však po vecnej stránke spĺňa všetky náležitosti uznesenia vlády Slovenskej republiky č. 519/2000 (Zásady)

C.	ukladá
podpredsedovi vlády a 
ministrovi financií

C.1.	uzatvoriť so spoločnosťou DF International Consulting, s.r.o. Praha Mandátnu zmluvu na vysporiadanie pohľadávky Slovenskej republiky voči Indickej republike za podmienok uvedených v bode B.1. návrhu uznesenia
Termín: po odsúhlasení úrokov Reserve Bank of India 
C.2.  udeliť spoločnosti Mandát na vysporiadanie pohľadávky Slovenskej republiky voči Indickej republike v rozsahu celého zvyšku pohľadávky k 30. 6. 2004
Termín: po odsúhlasení úrokov Reserve Bank of India

Vykoná:  podpredseda vlády 
     a minister financií